ddrg/super_eurlex huggingface dataset:
ΑΠΟΦΑΣΗ ΤΟΥ ΔΙΚΑΣΤΗΡΙΟΥ ΤΗΣ 31ΗΣ ΜΑΙΟΥ 1989. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ. - ΠΑΡΑΒΑΣΗ ΚΡΑΤΟΥΣ - ΥΠΟΧΡΕΩΣΗ ΕΝΤΑΞΕΩΣ ΣΕ ΟΡΓΑΝΙΣΜΟ ΕΛΕΓΧΟΥ ΩΣ ΠΡΟΣ ΤΙΣ ΕΙΣΑΓΩΓΕΣ ΚΑΙ ΕΞΑΓΩΓΕΣ ΥΛΙΚΟΥ ΦΥΤΙΚΗΣ ΑΝΑΠΑΡΑΓΩΓΗΣ. - ΥΠΟΘΕΣΗ 43/88.



Συλλογή της Νομολογίας του Δικαστηρίου 1989 σελίδα 01649

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

Κράτη μέλη - Υποχρεώσεις - Παράβαση - Δικαιολόγηση - Ανεπίτρεπτο

(Συνθήκη ΕΟΚ, άρθρο 169)

Περίληψη

Κατά πάγια νομολογία, τα κράτη μέλη δεν μπορούν να επικαλεστούν διατάξεις, την ακολουθούμενη πρακτική ή καταστάσεις της εσωτερικής τους έννομης τάξης προκειμένου να δικαιολογήσουν τη μη εκπλήρωση των υποχρεώσεων που απορρέουν από το κοινοτικό δίκαιο.

Διάδικοι

Στην υπόθεση 43/88,

Επιτροπή των Ευρωπαϊκών Κοινοτήτων, εκπροσωπουμένη από τον Rene Barents, μέλος της νομικής της υπηρεσίας, με αντίκλητο στο Λουξεμβούργο τον Γεώργιο Κρεμλή, μέλος της νομικής υπηρεσίας της Επιτροπής, Centre Wagner, Kirchberg,

προσφεύγουσα,

κατά

Βασιλείου των Κάτω Χωρών, εκπροσωπουμένου από τους G. M. Borchardt και M. A. Fiersta, βοηθούς νομικούς συμβούλους του Υπουργείου Εξωτερικών, με τόπο επιδόσεων στο Λουξεμβούργο την πρεσβεία των Κάτω Χωρών, 5, rue C. M. Spoo,

καθού,

που έχει ως αντικείμενο προσφυγή με την οποία ζητείται να αναγνωριστεί ότι το Βασίλειο των Κάτω Χωρών, εξαρτώντας την κατ' επάγγελμα εισαγωγή και εξαγωγή, καθώς και την προσφορά προς εξαγωγή, υλικού αναπαραγωγής φυτών, από την υποχρεωτική συμμετοχή σε εθνικό οργανισμό ελέγχου, παρέβη τις υποχρεώσεις που υπέχει από τους κανονισμούς του Συμβουλίου 234/68, της 27ης Φεβρουαρίου 1968 (ΕΕ ειδ. έκδ. 03/003, σ. 27) και 2358/71, της 26ης Οκτωβρίου 1971 (ΕΕ ειδ. έκδ. 03/007, σ. 66), καθώς και από τα άρθρα 30 έως 34 της Συνθήκης ΕΟΚ,

ΤΟ ΔΙΚΑΣΤΗΡΙΟ

συγκείμενο από τους O. Due, Πρόεδρο, T. Koopmans και F. Grevisse, προέδρους τμήματος, G. F. Mancini, Κ. Ν. Κακούρη, F. A. Schockweiler, J. C. Moitinho de Almeida, M. Diez de Velasco και M. Zuleeg, δικαστές,

(το σκεπτικό παραλείπεται)

αποφασίζει:

Διατακτικό

1) Το Βασίλειο των Κάτω Χωρών, επιβάλλοντας στους επιχειρηματίες που προβαίνουν, κατ' επάγγελμα, σε εισαγωγή, εξαγωγή, καθώς και προσφορά προς εξαγωγή, υλικού αναπαραγωγής γεωργικών φυτών, λαχανικών και μπαχαρικών, καθώς και οπωροφόρων δένδρων και ορισμένων ειδών πλατύφυλλων δένδρων, την υποχρέωση συμμετοχής σε ορισμένους οργανισμούς ελέγχου, παρέβη τις υποχρεώσεις που υπέχει από τον κανονισμού 234/68 του Συμβουλίου, της 27ης Φεβρουαρίου 1968, περί ιδρύσεως κοινής οργανώσεως αγοράς στον τομέα των ζώντων φυτών και των προϊόντων της ανθοκομίας, και τον κανονισμό 2358/71 του Συμβουλίου, της 26ης Οκτωβρίου 1971, περί κοινής οργανώσεως αγοράς στον τομέα των σπόρων προς σπορά, επιβάλλοντας δε την ίδια υποχρέωση στους επιχειρηματίες που εισάγουν ή εξάγουν σπόρους γεωμήλων προς φύτευση, το Βασίλειο των Κάτω Χωρών παρέβη τις υποχρεώσεις που υπέχει από τα άρθρα 30 έως 34 της Συνθήκης ΕΟΚ.

2) Καταδικάζει το Βασίλειο των Κάτω Χωρών στα δικαστικά έξοδα.
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΤΡΙΤΟ ΤΜΗΜΑ) ΤΗΣ 22ΑΣ ΙΟΥΝΙΟΥ 1989. - CLAUDE BRUS ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΑΛΛΗΛΟΙ - ΑΚΥΡΩΣΗ ΑΠΟΦΑΣΕΩΣ ΔΙΟΡΙΣΜΟΥ. - ΥΠΟΘΕΣΗ 104/88.



Συλλογή της Νομολογίας του Δικαστηρίου 1989 σελίδα 01873

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

1. Υπάλληλοι - Προαγωγή - Αιτιολόγηση - Υποχρέωση - Δεν υφίσταται

(Κανονισμός υπηρεσιακής καταστάσεως των υπαλλήλων, άρθρο 45)

2. Υπάλληλοι - Προαγωγή - Εξουσία εκτιμήσεως της διοικήσεως - Δικαστικός έλεγχος - 'Ορια

(Κανονισμός υπηρεσιακής καταστάσεως των υπαλλήλων, άρθρο 45)

Περίληψη

1. Η αρμοδία για τους διορισμούς αρχή δεν οφείλει να αιτιολογεί τις αποφάσεις προαγωγής ούτε σχετικά με τους αποδέκτες τους ούτε σχετικά με τους μη προαχθέντες υποψηφίους, για τους οποίους η αιτιολόγηση μιας τέτοιας αποφάσεως, η οποία εκδίδεται λαμβανομένης υπόψη όχι μόνο της ικανότητας και της επαγγελματικής αξίας των ενδιαφερομένων, αλλά και ορισμένων στοιχείων που αφορούν την προσωπικότητά τους, θα μπορούσε, εξάλλου, να είναι βλαπτική (βλέπε απόφαση της 19ης Μαρτίου 1964, Raponi κατά Επιτροπής, 27/63, Rec. 1964, σ. 273).

2. Η αρμοδία για τους διορισμούς αρχής έχει ευρεία εξουσία εκτιμήσεως όσον αφορά τις προαγωγές και το Δικαστήριο πρέπει να περιορίζει τον έλεγχό του στο ζήτημα μήπως η εν λόγω αρχή χρησιμοποίησε την εξουσία της κατά τρόπο προδήλως εσφαλμένο (βλέπε απόφαση της 16ης Δεκεμβρίου 1987, Delauche κατά Επιτροπής, 111/86, Συλλογή 1987, σ. 5345).

Εν πάση περιπτώσει, το Δικαστήριο δεν μπορεί να υποκαθιστά τη δική του εκτίμηση σχετικά με την αξία και τα προσόντα των υποψηφίων στη θέση της εκτιμήσεώς της αρμοδίας για τους διορισμούς αρχής (βλέπε απόφαση της 21ης Απριλίου 1983, Ragusa κατά Επιτροπής, 282/81, Συλλογή 1983, σ. 1245).

Διάδικοι

Στην υπόθεση 104/88,

Claude Brus, υπάλληλος της Επιτροπής των Ευρωπαϊκών Κοινοτήτων, εκπροσωπούμενος από τον G. Vandersanden, δικηγόρο Βρυξελλών, με αντίκλητο στο Λουξεμβούργο το δικηγόρο A. Schmitt, 62, avenue Guillaume,

προσφεύγων,

κατά

Επιτροπής των Ευρωπαϊκών Κοινοτήτων, εκπροσωπουμένης από τον S. van Raepenbusch, μέλος της νομικής της υπηρεσίας, επικουρούμενο από τον C. Verbraeken, δικηγόρο Βρυξελλών, με αντίκλητο στο Λουξεμβούργο τον Γ. Κρεμλή, μέλος της νομικής υπηρεσίας της Επιτροπής, Centre Wagner,

καθής,

που έχει ως αντικείμενο την ακύρωση αποφάσεως διορισμού,

ΤΟ ΔΙΚΑΣΤΗΡΙΟ (τρίτο τμήμα),

συγκείμενο από τους F. Grevisse, πρόεδρο τμήματος, J. C. Moitinho de Almeida και M. Zuleeg, δικαστές,

(το σκεπτικό παραλείπεται)

αποφασίζει:

Διατακτικό

1) Απορρίπτει την προσφυγή.

2) Κάθε διάδικος φέρει τα δικαστικά του έξοδα.
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΔΕΥΤΕΡΟ ΤΜΗΜΑ) ΤΗΣ 27ΗΣ ΙΟΥΝΙΟΥ 1989. - REWE HANDELSGESELLSCHAFT NORD MBH ΚΑΤΑ UEBERWACHUNGSSTELLE FUER MILCHERZEUGNISSE UND HANDELSKLASSEN. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ: BUNDESVERWALTUNGSGERICHT - ΓΕΡΜΑΝΙΑ. - ΓΕΩΡΓΙΑ - ΠΕΡΙΕΚΤΙΚΟΤΗΤΑ ΣΕ ΝΕΡΟ ΤΩΝ ΚΑΤΕΨΥΓΜΕΝΩΝ ΠΟΥΛΕΡΙΚΩΝ - ΤΡΟΠΟΣ ΕΛΕΓΧΟΥ. - ΥΠΟΘΕΣΗ 88/88.



Συλλογή της Νομολογίας του Δικαστηρίου 1989 σελίδα 01959

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

Γεωργία - Κοινή οργάνωση των αγορών - Κρέας πουλερικών - Προδιαγραφές εμπορίας - Περιεκτικότητα σε νερό των κατεψυγμένων και υπερκατεψυγμένων αλεκτόρων, ορνίθων και ορνιθίων - Λεπτομέρειες διενεργείας του ελέγχου - Καθορισμός από τα κράτη μέλη - Προσωρινή απαγόρευση της εμπορίας - Επιτρέπεται - 'Ορια

(Κανονισμός 2967/76 του Συμβουλίου, άρθρο 3, παράγραφος 2)

Περίληψη

Το άρθρο 3, παράγραφος 2, δεύτερο εδάφιο, δεύτερη παύλα, του κανονισμού 2967/76, περί καθορισμού κοινών κανόνων για την περιεκτικότητα σε νερό των κατεψυγμένων και υπερκατεψυγμένων αλεκτόρων, ορνίθων και ορνιθίων προβλέπει ότι τα κράτη μέλη θεσπίζουν τις πρακτικές λεπτομέρειες για τη διεξαγωγή του ελέγχου της περιεκτικότητας σε νερό των κατεψυγμένων πουλερικών, διευκρινίζοντας ότι τα κράτη μέλη μεριμνούν ώστε ο εν λόγω έλεγχος να μην οδηγεί στην παρεμβολή αδικαιολόγητων εμποδίων κατά την εμπορία των πουλερικών αυτών. Η διάταξη αυτή δεν αντίκειται σε εθνική κανονιστική ρύθμιση, σύμφωνα με την οποία απαγορεύεται η διάθεση στο εμπόριο παρτίδας από την οποία έχει ληφθεί δείγμα προς εξέταση, μέχρι την περάτωση της διαδικασίας ελέγχου. Ωστόσο, η απαγόρευση αυτή δεν επιτρέπεται να υπερβαίνει το διάστημα που είναι αναγκαίο για την πραγματοποίηση ενός αποτελεσματικού ελέγχου.

Διάδικοι

Στην υπόθεση 88/88,

που έχει ως αντικείμενο αίτηση του Bundesverwaltungsgericht προς το Δικαστήριο, κατ' εφαρμογήν του άρθρου 177 της Συνθήκης ΕΟΚ, με την οποία ζητείται, στο πλαίσιο της διαφοράς που εκκρεμεί ενώπιον του παραπέμποντος δικαστηρίου μεταξύ

REWE - Handelsgesellschaft Nord mbH

και

UEberwachungsstelle fuer Milcherzeugnisse und Handelsklassen,

η έκδοση προδικαστικής αποφάσεως ως προς την ερμηνεία του άρθρου 3, παράγραφος 2, δεύτερο εδάφιο, δεύτερη παύλα, του κανονισμού 2967/76 του Συμβουλίου, της 23ης Νοεμβρίου 1976, περί καθορισμού κοινών κανόνων για την περιεκτικότητα σε νερό των κατεψυγμένων και υπερκατεψυγμένων αλεκτόρων, ορνίθων και ορνιθίων (ΕΕ ειδ. έκδ. 03/016, σ. 167)

ΤΟ ΔΙΚΑΣΤΗΡΙΟ (δεύτερο τμήμα)

συγκείμενο από τους T. F. O' Higgins, πρόεδρο τμήματος, G. F. Mancini και F. A. Schockweiler, δικαστές,

(το σκεπτικό παραλείπεται)

κρίνοντας επί του ερωτήματος που του υπέβαλε το Bundesverwaltungsgericht με Διάταξη της 10ης Δεκεμβρίου 1987, αποφαίνεται:

Διατακτικό

Δεν αντίκειται στο άρθρο 3, παράγραφος 2, δεύτερο εδάφιο, δεύτερη παύλα, του κανονισμού 2967/76 εθνική κανονιστική ρύθμιση, σύμφωνα με την οποία απαγορεύεται η διάθεση στο εμπόριο παρτίδας από την οποία έχει ληφθεί δείγμα προς εξέταση, μέχρι την περάτωση της διαδικασίας ελέγχου. Ωστόσο, η απαγόρευση αυτή δεν επιτρέπεται να υπερβαίνει σε διάρκεια το διάστημα που είναι αναγκαίο για την πραγματοποίηση ενός αποτελεσματικού ελέγχου.
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΠΡΩΤΟ ΤΜΗΜΑ) ΤΗΣ 28ΗΣ ΙΟΥΝΙΟΥ 1989. - MINISTERE PUBLIC ΚΑΤΑ J. P. RISPAL ΚΑΙ ΛΟΙΠΩΝ. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ: TRIBUNAL DE GRANDE INSTANCE DE PARIS - ΓΑΛΛΙΑ. - ΚΟΙΝΟ ΔΑΣΜΟΛΟΓΙΟ - ΜΑΓΙΚΟΙ ΚΥΒΟΙ. - ΥΠΟΘΕΣΗ 164/88.



Συλλογή της Νομολογίας του Δικαστηρίου 1989 σελίδα 02041

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

Κοινό δασμολόγιο - Δασμολογικές κλάσεις - "'Ετερα αθύρματα" κατά την έννοια της διακρίσεως 97.03 - Είδη κατονομαζόμενα ως "μαγικοί κύβοι" - Περιλαμβάνεται

Περίληψη

Η διάκριση 97.03 του κοινού δασμολογίου που αναφέρεται στα "έτερα αθύρματα" έχει την έννοια ότι περιλαμβάνει τα είδη που κατονομάζονται ως "μαγικοί κύβοι" πρόκειται για κύβους που έχουν έξι έδρες, καθεμία από τις οποίες αποτελείται από εννέα τετράγωνα, που είναι κι αυτά έξι διαφορετικών χρωμάτων κάθε κύβος είναι αρθρωτός κατά τις τρεις του διαστάσεις και σκοπός είναι τα χρωματιστά τετράγωνα να τοποθετηθούν σε τέτοια θέση ώστε κάθε έδρα να έχει ένα και μόνο χρώμα.

Η κατάταξη αυτή προκύπτει από την εφαρμογή του αποφασιστικού για θέματα κατατάξεως των εμπορευμάτων κριτηρίου το οποίο, κατά πάγια νομολογία (βλέπε απόφαση της 8ης Δεκεμβρίου 1977 στην υπόθεση 62/77, Carlsen-Verlag, Rec. 1977, σ. 2343), πρέπει να αναζητείται γενικώς στα αντικειμενικά χαρακτηριστικά και ιδιότητές τους όπως καθορίζονται από τη διατύπωση της κλάσεως του κοινού δασμολογίου και των σημειώσεων των τμημάτων ή των κεφαλαίων. Εξάλλου, είναι σύμφωνη προς τις επεξηγηματικές σημειώσεις του Συμβουλίου Τελωνειακής Συνεργασίας, που συνιστούν, κατά πάγια νομολογία, σημαντικό στοιχείο ερμηνείας του κοινού δασμολογίου (βλέπε απόφαση της 28ης Φεβρουαρίου 1989 στην υπόθεση 245/87, Blaupunkt, Συλλογή 1989, σ. 573).

Διάδικοι

Στην υπόθεση 164/88,

που έχει ως αντικείμενο αίτηση του Tribunal de grande instance του Παρισιού (τριακοστό πρώτο ποινικό τμήμα) προς το Δικαστήριο, κατ' εφαρμογή του άρθρου 177 της Συνθήκης ΕΟΚ, με την οποία ζητείται, στο πλαίσιο της διαφοράς που εκκρεμεί ενώπιον του παραπέμποντος δικαστηρίου μεταξύ

Ministere public

και

1) J.-P. M. Rispal,

2) G. M. R. Vairon,

3) J. N. A. Gresson,

4) R. Bizot,

5) SA Sodetair, εταιρίας γαλλικού δικαίου με έδρα το Παρίσι,

6) SA Fret et Transit aerien, εταιρίας γαλλικού δικαίου με έδρα το Orly,

7) SA Frecom, εταιρίας γαλλικού δικαίου με έδρα το Παρίσι,

η έκδοση προδικαστικής αποφάσεως ως προς τη δασμολογική κατάταξη εμπορευμάτων τα οποία κατονομάζονται ως "μαγικοί κύβοι" ("cubes magiques" ή "magicubes"),

ΤΟ ΔΙΚΑΣΤΗΡΙΟ (πρώτο τμήμα)

συγκείμενο από τους R. Joliet, πρόεδρο τμήματος, Sir Gordon Slynn, και G. C. Rodriguez Iglesias, δικαστές,

(το σκεπτικό παραλείπεται)

κρίνοντας επί του ερωτήματος που του υπέβαλε το Tribunal de grande instance του Παρισιού (τριακοστό πρώτο ποινικό τμήμα), με Διάταξη της 15ης Ιανουαρίου 1985, αποφαίνεται:

Διατακτικό

Κατά τους μήνες Μάρτιο, Απρίλιο και Μάιο 1981, η διάκριση 97.03 του κοινού δασμολογίου είχε την έννοια ότι περιελάμβανε τα είδη που κατονομάζονται ως "μαγικοί κύβοι".
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΔΕΥΤΕΡΟ ΤΜΗΜΑ) ΤΗΣ 28ΗΣ ΦΕΒΡΟΥΑΡΙΟΥ 1989. - WILHELM SCHMITT ΚΑΤΑ BUNDESVERSICHERUNGSANSTALT FUER ANGESTELLTE. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ SOZIALGERICHT ΤΟΥ ΑΜΒΟΥΡΓΟΥ. - ΑΡΘΡΟ 51 ΤΗΣ ΣΥΝΘΗΚΗΣ ΕΟΚ - ΔΥΝΑΤΟΤΗΤΑ ΚΑΤΑΒΟΛΗΣ ΕΙΣΦΟΡΩΝ ΕΚ ΤΩΝ ΥΣΤΕΡΩΝ ΣΕ ΣΥΣΤΗΜΑ ΑΣΦΑΛΙΣΕΩΣ ΣΥΝΤΑΞΕΩΣ. - ΥΠΟΘΕΣΗ 29/88.



Συλλογή της Νομολογίας του Δικαστηρίου 1989 σελίδα 00581

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

Κοινωνική ασφάλιση των διακινουμένων εργαζομένων - Υπαγωγή σε σύστημα κοινωνικής ασφαλίσεως - Προϋποθέσεις - Εφαρμογή της εθνικής νομοθεσίας

(Συνθήκη ΕΟΚ, άρθρο 51 κανονισμός 1408/71 του Συμβουλίου)

Περίληψη

Το άρθρο 51 της Συνθήκης ΕΟΚ και ο κανονισμός 1408/71 του Συμβουλίου προβλέπουν μόνο την άθροιση των περιόδων ασφαλίσεως που έχουν συμπληρωθεί σε διάφορα κράτη μέλη. Αντιθέτως, οι διατάξεις αυτές δεν ρυθμίζουν τις προϋποθέσεις συστάσεως των εν λόγω περιόδων ασφαλίσεως. Πράγματι, εναπόκειται στη νομοθετική εξουσία κάθε κράτους μέλους να καθορίσει τις προϋποθέσεις του δικαιώματος ή της υποχρεώσεως υπαγωγής σε ένα σύστημα κοινωνικής ασφαλίσεως (βλέπε αποφάσεις, της 12ης Ιουλίου 1979, Brunori, 266/78, Rec. 1979, σ. 2705, και της 24ης Απριλίου 1980, Coonan, 110/79, Rec. 1980, σ. 1445). Επομένως, δεν εφαρμόζονται ενόψει του καθορισμού των προϋποθέσεων υπαγωγής σε υποχρεωτικό ή προαιρετικό σύστημα κοινωνικής ασφαλίσεως.

Διάδικοι

Στην υπόθεση 29/88,

που έχει ως αντικείμενο αίτηση του Sozialgericht Hamburg (δικαστήριο για θέματα κοινωνικής ασφαλίσεως του Αμβούργου) προς το Δικαστήριο, κατ' εφαρμογή του άρθρου 177 της Συνθήκης ΕΟΚ, με την οποία ζητείται, στο πλαίσιο της διαφοράς που εκκρεμεί ενώπιον του παραπέμποντος δικαστηρίου μεταξύ

Wilhelm Schmitt, συνταξιούχου υπαλλήλου, κατοίκου Αμβούργου, αφενός,

και

Bundesversicherungsanstalt fuer Angestellte (ομοσπονδιακός ασφαλιστικός οργανισμός υπαλλήλων), Βερολίνο, αφετέρου,

η έκδοση προδικαστικής αποφάσεως ως προς την ερμηνεία του άρθρου 51 της Συνθήκης ΕΟΚ,

ΤΟ ΔΙΚΑΣΤΗΡΙΟ (δεύτερο τμήμα)

συγκείμενο από τους T. F. O' Higgins, πρόεδρο τμήματος, G. F. Mancini και F. A. Schockweiler, δικαστές,

(το σκεπτικό παραλείπεται)

κρίνοντας επί του ερωτήματος που του υπέβαλε το Sozialgericht Hamburg με Διάταξη της 12ης Μαΐου 1987, αποφαίνεται:

Διατακτικό

Το άρθρο 51 της Συνθήκης ΕΟΚ και ο κανονισμός 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, δεν εφαρμόζονται ενόψει του καθορισμού των προϋποθέσεων υπαγωγής σε υποχρεωτικό ή προαιρετικό σύστημα κοινωνικής ασφαλίσεως.
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΠΡΩΤΟ ΤΜΗΜΑ) ΤΗΣ 28ΗΣ ΦΕΒΡΟΥΑΡΙΟΥ 1989. - SOCIETES INTERNATIONAL CONTAINER ET TRANSPORT ΚΑΙ BFI ELECTRONIQUE SA ΚΑΤΑ DIRECTION GENERALE DES DOUANES ET DROITS INDIRECTS DE ROISSY. - ΑΙΤΗΣΗ ΓΙΑ ΤΗΝ ΕΚΔΟΣΗ ΠΡΟΔΙΚΑΣΤΙΚΗΣ ΑΠΟΦΑΣΕΩΣ ΤΟΥ TRIBUNAL D'INSTANCE ΤΟΥ AULNAY-SOUS-BOIS. - ΚΟΙΝΟ ΔΑΣΜΟΛΟΓΙΟ - ΣΥΣΚΕΥΕΣ ΕΛΕΓΧΟΥ ΣΥΣΤΑΤΙΚΩΝ ΗΛΕΚΤΡΟΝΙΚΩΝ ΣΤΟΙΧΕΙΩΝ. - ΥΠΟΘΕΣΗ 19/88.



Συλλογή της Νομολογίας του Δικαστηρίου 1989 σελίδα 00577

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

Κοινό δασμολόγιο - Δασμολογικές κλάσεις - "Συσκευές μετρήσεως για ηλεκτρικά μεγέθη" υπό την έννοια της δασμολογικής διακρίσεως 90.28 Α ΙΙ α) - Συσκευές ελέγχου προς τις ισχύουσες προδιαγραφές των ηλεκτρονικών στοιχείων - Δεν περιλαμβάνονται

Περίληψη

Η διάκριση 90.28 Α ΙΙ α) του κοινού δασμολογίου δεν περιλαμβάνει, μεταξύ των συσκευών μετρήσεως των ηλεκτρικών μεγεθών, συσκευές οι οποίες δεν χρησιμοποιούνται για τέτοιες μετρήσεις παρά μόνο για τον έλεγχο της συμφωνίας προς τις ισχύουσες προδιαγραφές των ηλεκτρονικών στοιχείων.

Διάδικοι

Στην υπόθεση 19/88,

που έχει ως αντικείμενο αίτηση του Tribunal d' instance του Aulnay-sous-Bois (Γαλλία) προς το Δικαστήριο κατ' εφαρμογή του άρθρου 177 της Συνθήκης ΕΟΚ, με την οποία ζητείται, στο πλαίσιο της διαφοράς που εκκρεμεί ενώπιον του παραπέμποντος δικαστηρίου, μεταξύ

International Container et Transport (ICT), εταιρίας γαλλικού δικαίου με έδρα το αεροδρόμιο Charles de Gaulle (Roissy-en-France),

BFI Electronique SA, εταιρίας γαλλικού δικαίου με έδρα το Παρίσι

και

Direction generale des douanes et droits indirects του Roissy-en-France,

η έκδοση προδικαστικής αποφάσεως ως προς την ερμηνεία της κλάσεως 90.28 Α ΙΙ α) του κοινού δασμολογίου,

ΤΟ ΔΙΚΑΣΤΗΡΙΟ (πρώτο τμήμα)

συγκείμενο από τους R. Joliet, πρόεδρο τμήματος, Sir Gordon Slynn και G. C. Rodriguez Iglesias, δικαστές,

(το σκεπτικό παραλείπεται)

κρίνοντας επί του ερωτήματος που του υπέβαλε το Tribunal d' instance του Aulnay-sous-Bois με απόφασή του της 23ης Ιουλίου 1987, αποφαίνεται:

Διατακτικό

Η διάκριση 90.28 Α ΙΙ α) του κοινού δασμολογίου δεν περιλαμβάνει, μεταξύ των συσκευών μετρήσεως ηλεκτρικών μεγεθών, συσκευές οι οποίες δεν χρησιμοποιούνται για τέτοιες μετρήσεις παρά μόνο για τον έλεγχο της συμφωνίας προς τις ισχύουσες προδιαγραφές των ηλεκτρονικών στοιχείων.
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (ΠΡΩΤΟ ΤΜΗΜΑ) ΤΗΣ 27ΗΣ ΑΠΡΙΛΙΟΥ 1989. - MARIETTE TURNER ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΑΛΛΗΛΟΙ - ΕΚΘΕΣΗ ΚΡΙΣΕΩΣ - ΕΝΣΤΑΣΗ ΑΠΑΡΑΔΕΚΤΟΥ. - ΥΠΟΘΕΣΗ 192/88.



Συλλογή της Νομολογίας του Δικαστηρίου 1989 σελίδα 01017

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

1. Υπάλληλοι - Προσφυγή - Προθεσμία ασκήσεως - Σημείο ενάρξεως - Ρητή απόρριψη της διοικητικής ενστάσεως που επέρχεται, διαρκούσης της προθεσμίας προς άσκηση προσφυγής, ύστερα από σιωπηρή απόρριψη

(Κανονισμός υπηρεσιακής καταστάσεως των υπαλλήλων, άρθρο 91, παράγραφος 3)

2. Υπάλληλοι - Προσφυγή - Αντικείμενο - Επιταγή προς τη διοίκηση - Απαράδεκτο

(Κανονισμός υπηρεσιακής καταστάσεως των υπαλλήλων, άρθρο 91)

Περίληψη

1. Τη ρητή απόρριψη μιας ενστάσεως, που ασκήθηκε από υπάλληλο κατά της εκθέσεως κρίσεώς του λόγω αναλυτικών εκτιμήσεων κατωτέρων από αυτές της προηγουμένης εκθέσεως, συνιστά το έγγραφο με το οποίο η αρμόδια για τους διορισμούς αρχή πληροφορεί τον ενδιαφερόμενο ότι δεν έχει την πρόθεση να βελτιώσει τις εν λόγω εκτιμήσεις αλλά προτίθεται να επανορθώσει την έλλειψη αιτιολογίας της εκθέσεως. Δεδομένου ότι επήλθε μετά τη σιωπηρή απόρριψη της ενστάσεως αλλά εντός της προθεσμίας προσφυγής που άρχισε με εκείνη, η εν λόγω ρητή απόρριψη προκάλεσε την έναρξη νέας προθεσμίας ασκήσεως της προσφυγής δυνάμει του άρθρου 91, παράγραφος 3, του κανονισμού υπηρεσιακής καταστάσεως των υπαλλήλων.

2. Το Δικαστήριο δεν έχει αρμοδιότητα να διατάσσει στο πλαίσιο ελέγχου νομιμότητας βάσει του άρθρου 91 του κανονισμού υπηρεσιακής καταστάσεως των υπαλλήλων, ώστε πρέπει να κηρυχθεί απαράδεκτο το αίτημα με το οποίο επιδιώκεται να διαταχθεί ένα θεσμικό όργανο να προβεί σε τροποποίηση της εκθέσεως κρίσεως ενός υπαλλήλου. Αυτή η υποχρέωση τροποποιήσεως μπορεί μόνο να προκύψει από την ακύρωση της αμφισβητουμένης εκθέσεως.

Διάδικοι

Στην υπόθεση 192/88,

M. Turner, εκπροσωπούμενη από τον G. Vandersanden, δικηγόρο Βρυξελλών, με αντίκλητο στο Λουξεμβούργο το δικηγόρο A. Schmitt, 62, avenue Guillaume,

προσφεύγουσα,

κατά

Επιτροπής των Ευρωπαϊκών Κοινοτήτων, εκπροσωπούμενη από τον S. Van Raepenbusch, μέλος της νομικής της υπηρεσίας, με αντίκλητο στο Λουξεμβούργο τον Γ. Κρεμλή, Centre Wagner, Kirchberg,

καθής,

που έχει ως αντικείμενο προσφυγή με την οποία ζητείται από το Δικαστήριο, αφενός, να ακυρώσει την έκθεση βαθμολογίας που καλύπτει την περίοδο 1983-1985 και, αφετέρου, να υποχρεώσει την Επιτροπή να εκτελέσει την υποχρέωση την οποία είχε αναλάβει προς τροποποίηση της εκθέσεως αυτής,

ΤΟ ΔΙΚΑΣΤΗΡΙΟ (πρώτο τμήμα)

συγκείμενο από τους R. Joliet, πρόεδρο τμήματος, Sir Gordon Slynn και G. C. Rodriguez Iglesias, δικαστές,

(το σκεπτικό παραλείπεται)

αποφασίζει:

Διατακτικό

1) Απορρίπτει την ένσταση απαραδέκτου κατά του πρώτου κεφαλαίου της προσφυγής 192/88.

2) Κηρύσσει απαράδεκτη την προσφυγή 192/88 ως προς το δεύτερο κεφάλαιό της.

3) Επιφυλάσσεται ως προς τα δικαστικά έξοδα.
ΑΠΟΦΑΣΗ ΤΟΥ ΔΙΚΑΣΤΤΗΡΙΟΥ ΤΗΣ 11ΗΣ ΜΑΙΟΥ 1989. - ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ΚΑΤΑ ΒΑΣΙΛΕΙΟΥ ΤΟΥ ΒΕΛΓΙΟΥ. - ΣΥΓΧΩΝΕΥΣΗ ΚΑΙ ΔΙΑΣΠΑΣΗ ΑΝΩΝΥΜΩΝ ΕΤΑΙΡΕΙΩΝ: ΜΕΤΑΦΟΡΑ ΟΡΙΣΜΕΝΩΝ ΟΔΗΓΙΩΝ ΣΤΟ ΕΘΝΙΚΟ ΔΙΚΑΙΟ. - ΥΠΟΘΕΣΗ 46/88.



Συλλογή της Νομολογίας του Δικαστηρίου 1989 σελίδα 01133

Pub.RJ σελίδα Pub somm



Περίληψη

Διάδικοι

Διατακτικό



Λέξεις κλειδιά

++++

Κράτη μέλη - Υποχρεώσεις - Εφαρμογή των οδηγιών - Παράβαση - Δικαιολόγηση - Ανεπίτρεπτη

(Συνθήκη ΕΟΚ, άρθρο 169)

Περίληψη

Κατά πάγια νομολογία, τα κράτη μέλη δεν μπορούν να επικαλεστούν διατάξεις, την ακολουθούμενη πρακτική ή καταστάσεις της εσωτερικής τους έννομης τάξης για να δικαιολογήσουν τη μη εκπλήρωση των υποχρεώσεων και τη μη τήρηση των προθεσμιών που τάσσουν οι κοινοτικές οδηγίες.

Διάδικοι

Στην υπόθεση 46/88,

Επιτροπή των Ευρωπαϊκών Κοινοτήτων, εκπροσωπούμενη από τον Jean Amphoux, μέλος της νομικής της υπηρεσίας, με αντίκλητο στο Λουξεμβούργο τον Γεώργιο Κρεμλή, μέλος της νομικής υπηρεσίας της Επιτροπής, Centre Wagner, Kirchberg,

προσφεύγουσα,

κατά

Βασιλείου του Βελγίου, εκπροσωπουμένου από τον Robert Houbaer, διευθυντή στο Υπουργείο Εξωτερικών, Εξωτερικού Εμπορίου και Συνεργασίας στην Ανάπτυξη, με τόπο επιδόσεων στο Λουξεμβούργο την πρεσβεία του Βελγίου, 4, rue des Girondins,

καθού,

που έχει ως αντικείμενο προσφυγή με την οποία ζητείται να αναγνωριστεί ότι το Βασίλειο του Βελγίου, μη εκδίδοντας εντός της ταχθείσας προθεσμίας τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς την οδηγία 78/855 του Συμβουλίου, της 9ης Οκτωβρίου 1978, περί των συγχωνεύσεων των ανωνύμων εταιριών (ΕΕ ειδ. έκδ. 06/002, σ. 38) και την οδηγία 82/891 του Συμβουλίου, της 17ης Δεκεμβρίου 1982, περί της διασπάσεως των ανωνύμων εταιριών (ΕΕ L 378, σ. 47), παρέβη τις υποχρεώσεις που υπέχει από τη Συνθήκη,

ΤΟ ΔΙΚΑΣΤΗΡΙΟ

συγκείμενο από τους O. Due, πρόεδρο, T. Koopmans, R. Joliet και F. Grevisse, προέδρους τμήματος, Sir Gordon Slynn, Κ. Ν. Κακούρη, J. C. Moitinho de Almeida, G. C. Rodriguez Iglesias και M. Diez de Velasco, δικαστές,

(το σκεπτικό παραλείπεται)

αποφασίζει:

Διατακτικό

1) Το Βασίλειο του Βελγίου, μη εκδίδοντας εντός της ταχθείσας προθεσμίας τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθεί προς την οδηγία 78/855 του Συμβουλίου, της 9ης Οκτωβρίου 1978, περί των συγχωνεύσεων των ανωνύμων εταιριών, και την οδηγία 82/891 του Συμβουλίου, της 17ης Δεκεμβρίου 1982, περί της διασπάσεως των ανωνύμων εταιριών, παρέβη τις υποχρεώσεις που υπέχει από τη Συνθήκη ΕΟΚ.

2) Καταδικάζει το Βασίλειο του Βελγίου στα δικαστικά έξοδα.